stanford-oval/wikipedia huggingface dataset:
Cameron Boyce
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat> Huom. |
| --- | --- | --- | --- |
| 2008 | Mirrors | Michael Carson |  |
| 2008 | Eagle Eye | Sam Holloman |  |
| 2010 | Oikeesti aikuiset | Keithie Feder |  |
| 2011 | Judy Moody ja kaikkien aikojen kesä | Hunter |  |
| 2013 | Oikeesti aikuiset 2 | Keithie Feder |  |
| 2015 | Descendants | Carlos, Cruella de Vilin poika | Disney Channel Original Movie |
| 2017 | Descendants 2 | Carlos, Cruella de Vilin poika | Disney Channel Original Movie |
| 2019 | Descendants 3 | Carlos, Cruella de Vilin poika | Disney Channel Original Movie |

Televisiosarjat
| Vuosi | Nimi | Rooli | Jaksot |
| 2008 | General Hospital: Night Shift | Michael ”Stone” Cates Jr. | 7 jaksoa |
| 2011 | Shake It Up | Lil Highlighter Dancer | ”Throw It Up” |
| 2011 | Onnea matkaan, Charlie! | vale-Gabe Duncan | ”The Singin’ Dancin’ Duncans” |
| 2011–2015 | Jessie | Luke Ross | 98 jaksoa |
| 2012–2014 | Jake ja Mikä-Mikä-Maan merirosvot | Jake (ääni) | kaudet 2–3 |
| 2012 | Austin ja Ally | Luke Ross | ”Big Dreams & Big Apples” |
| 2014 | Ultimate Spider-Man | Luke Ross (ääni) | ”Halloween Night at the Museum” |
| 2015 | Liv ja Maddie | Krahgg | ”Prom-a-Rooney” |
| 2015–17 | Gamer's Guide to Pretty Much Everything | Conor | 37 jaksoa |
| 2015–17 | Descendants: Wicked World | Carlos (ääni) | 13 jaksoa |
| 2016 | Bunk'd | Luke Ross |  2 jaksoa ”Luke’s Back” ”Luke Out Below”  |
| 2016 | Code Black | Brody | ”Love Hurts” |
| 2017 | Spider-Man | Tärisyttäjä / Herman Schultz (ääni) | ”Osborn Academy” |
| 2019 | Mrs. Fletcher | Zach |  |
Phill Jones

| Phill Jones> Henkilötiedot |
| --- | --- |
Koko nimi:  Phillip Charles George ”Phill” Jones
Syntynyt: 25. tammikuuta 1974 (ikä 50) Christchurch, Uusi-Seelanti
Kansalaisuus:   Uusi-Seelanti
Koripalloilija
Pelipaikka:  Heittävä takamies / Pieni laitahyökkääjä
Pituus:  196 cm
Paino:  95 kg
Maajoukkueet
:   Uusi-Seelanti
Aiheesta muualla
FIBA
Phillip Charles George ”Phill” Jones (s. 25. tammikuuta 1974 Christchurch) on uusiseelantilainen kilpauransa päättänyt koripalloilija. Heittävänä takamiehenä tai pienenä laitahyökkääjänä pelannut Jones pelasi urallaan kotimaansa lisäksi Italiassa, Suomessa ja Australiassa. Suomessa hän voitti Kouvoissa maan mestaruuden vuonna 1999 ja cup-mestaruuden vuosina 1998 ja 2001. Uuden-Seelannin miesten maajoukkuetta Jones edusti muun muassa kaksissa kesäolympialaisissa ja kolmissa MM-kilpailuissa. Vuoden 2002 MM-kilpailuissa Jonesin edustama Uusi-Seelanti sijoittui neljänneksi.
Pelaajaura > Seurajoukkueet

Jones pelasi ammattilaisurallaan Uuden-Seelannin lisäksi Italiassa, Suomessa ja Australiassa. Suomessa hän pelasi Kouvoissa pohjoisen pallonpuoliskon talvikaudet 1998–1999 ja 2000–2002 lukuun ottamatta syksyä 2001, jolloin hän edusti Espoon Honkaa. Kouvojen pelaajana Jones voitti vuonna 1999 Suomen mestaruuden ja Suomen cup-mestaruuden. Toisen Suomen cupin mestaruutensa hän voitti vuonna 2001. Italiassa Jones edusti Pallacanestro Cantùa. Uudessa-Seelannissa Jones voitti maan mestaruuksia ja lukeutuu pääsarjan historian merkittävimpiin pelaajiin: Nelson Giants on jäädyttänyt hänen pelinumeronsa.
Pelaajaura > Maajoukkue

Jones edusti Uuden-Seelannin miesten maajoukkuetta muun muassa kesäolympialaisissa Sydneyssä 2000 ja Ateenssa 2004 sekä vuosien 2002, 2006 ja 2010 MM-kilpailuissa. Vuoden 2002 MM-kilpailuissa Uusi-Seelanti oli neljäs hävittyään pronssiottelussa Saksalle. Vuosina 2003, 2005 ja 2007 saavutti Uuden-Seelannin joukkueessa Oseanian-mestaruuskilpailujen hopeaa.
Aiheesta muualla

Phill Jones Player Profile eurobasket.com (englanniksi)
Pitkin tietä pieni lapsi

| Pitkin tietä pieni lapsi |
| --- | --- |
 Elokuvan juliste.
Ohjaaja:  Susanna Helke, Virpi Suutari
Kuvaaja:  Heikki Färm, Marita Hällfors
Leikkaaja:  Kimmo Taavila
Valmistustiedot
Valmistusmaa:  Suomi
Tuotantoyhtiö:  Kinotar Oy
Ensi-ilta:  2005
Kesto:  79 min
Aiheesta muualla
IMDb
Elonet
Infobox OKNimi-testi OK: 
Pitkin tietä pieni lapsi on vuonna 2005 ensi-iltansa saanut Susanna Helken ja Virpi Suutarin ohjaama suomalainen dokumenttielokuva. Se kertoo suomalaisten ja somalialaisten lasten ystävyydestä, yhteisistä leikeistä ja keskusteluista vantaalaisessa lähiössä vuonna 2004.
Aiheesta muualla

Pitkin tietä pieni lapsi Internet Movie Databasessa (englanniksi)
Pittsburghin synagogaisku

| Pittsburghin synagogaisku |
| --- | --- |
 Tree of Life -synagoga iskun jälkeen.
Paikka:  Pittsburgh, Pennsylvania, Yhdysvallat  40.4438489°N, 79.9230939°W
Kohde:  Tree of Life -synagoga
Ajankohta:  27. lokakuuta 2018  9:54–11:08  (EDT)
Iskutyyppi:  joukkomurha, terrori-isku
Kuolleita:  11
Haavoittuneita:  7 (mukaan lukien hyökkääjä)
Epäilty/epäillyt:  Robert Gregory Bowers
Pittsburghin synagogaisku oli terrori-isku, joka tapahtui Yhdysvalloissa Pittsburghssa sijaitsevassa Tree of Life -synagogassa 27. lokakuuta 2018. Synagogaan jumalanpalveluksen aikana tunkeutunut aseistautunut mies surmasi 11 ihmistä. Kyseessä oli Yhdysvaltain lähihistorianselvennä pahin juutalaisia vastaan kohdistunut isku.
Tekijä

Hyökkääjä oli 46-vuotias äärioikeistolainen Robert Gregory Bowers. Hänen motiivinaan oli antisemitismi ja juutalaisia koskevat salaliittoteoriat. Bowers oli ennen tekoaan levittänyt juutalaisvastaisia vihaviestejään alt-right-yhteisön suosimassa sosiaalisen median Gab-viestipalvelussa. Viimeisessä viestissään Bowers viittasi Yhdysvaltoja lähestyvään siirtolaiskaravaaniin syyttäen juutalaista HIAS-avustusjärjestöä, ja kertoi tekevänsä asialle jotakin.
Bowers sai liittovaltiotasolla syytteen 63 syytekohtaan, ja hänet todettiin kesäkuussa 2023 syylliseksi jokaiseen kohtaan. Elokuussa liittovaltion valamiehistö päätti yksimielisesti langettaa Bowersille kuolemantuomion. Presidentti Joe Bidenin oikeusministeriö on kuitenkin kieltänyt liittovaltion teloitukset, joten on epäselvää tullaanko Bowersia teloittamaan.
Aiheesta muualla

Kuvia tai muita tiedostoja aiheesta Pittsburghin synagogaisku Wikimedia Commonsissa
Polymetakryylihappo

Polymetakryylihapon rakenne
Polymetakryylihappo eli PMAA on polymeeri, jonka monomeeri on metakryylihappo. Sillä on useita käyttökohteita.
Ominaisuudet

Polymetakryylihapon molekyylimassa on tavanomaisesti 25 000–350 000 g/mol. Polymeerin sulamispiste on noin 205 °C ja lasisiirtymälämpötila on 185–230 °C. Yhdiste liukenee erittäin hyvin veteen, mutta liukoisuus pienenee lämpötilan kasvaessa. Polymetakryylihappo myös absorboi runsaasti vettä. Aine liukenee lisäksi etanoliin, dioksaaniin ja dimetyyliformamidiin. Polymetakryylihapon karboksyylihapporyhmät voivat luovuttaa protonin, ja yhdiste on polyelektrolyytti. Mekaanisilta ominaisuuksiltaan polymetakryylihappo on kovaa ja haurasta. Yhdisteen tiheys on 1,285 g/cm3.
Valmistus ja käyttö

Polymetakryylihappoa valmistetaan radikaalipolymeroinnilla metakryylihaposta. Reaktio voidaan suorittaa joko vedessä tai orgaanisessa liuottimessa. Radikaali-initiaattorina käytetään vetyperoksidia, kaliumpersulfaattia tai bentsoyyliperoksidia. Reaktiolämpötila on 60–100 °C ja reaktio on nopein happamissa tai emäksisissä oloissa. Muodostuva polymeeri on taktisuudeltaan ataktista. Isotaktista polymetakryylihappoa saadaan hydrolysoimalla isotaktisia polymetakryylaattiestereitä.
Polymetakryylihappoa käytetään muun muassa absorboimaan vettä, maaleissa ja liimoissa sekä viskositeetin säätäjänä kosmetiikkatuotteissa.
Pittsfield

| Pittsfield |
| --- | --- |
 Pittsfieldin keskustaa.
 Pittsfield Massachusettsissa.
 Pittsfield
 Koordinaatit: 42°27′00″N, 73°14′45″W 
Valtio:  Yhdysvallat
Osavaltio:  Massachusetts
Piirikunta:  Berkshiren piirikunta
Asutettu:  1752
Kunnaksi:  1761
Hallinto:  
 – Hallinnon tyyppi:  pormestari-valtuusto
 – Pormestari:  James M. Ruberto
Pinta-ala:  
 – Kokonaispinta-ala:  109,6 km²
 – Maa:  105,5 km²
 – Josta vettä:  4,1 km² (3,7 %)
Korkeus:  317 m
Väkiluku (2009):  42 432
 – Väestötiheys:  402,2 as./km²
Aikavyöhyke:  UTC-5
 – Kesäaika:  UTC-4
ZIP code:  01201
Suuntanumero(t):  413
 
 http://www.pittsfield-ma.org/ 
Infobox OKVirheellinen NIMI-arvo: 
Pittsfield on kaupunki Massachusettsissa, Yhdysvalloissa. Se on Berkshiren piirikunnan suurin kaupunki ja sen hallintokeskus. Siellä oli 42 432 asukasta vuonna 2009.
Historia

Bostonilaista Jacob Wendelliä pidetään Pittsfieldin alkuunpanijana, vaikka hän ei koskaan asunut siellä ja ei välttämättä edes käynyt alueella. Hän osti vuonna 1738 intiaaneilta noin 80 neliökilometriä maata, jotka hän aikoi jakaa osiin ja myydä eteenpäin uudisasukkaille. Wendell liittoutui yhteen Philip Livingstonin ja John Stoddardin kanssa. Jälkimmäisellä oli alueelta neljä neliökilometriä maata. He menivät 1743 alueelle raivaamaan maata, mutta intiaanihyökkäysten uhka pakotti heidät luovuttamaan, ja maa pysyi asumattomana.
Vuonna 1752 saapuivat ensimmäiset uudisasukkaat, jotka tulivat pääasiassa Westfieldistä. Kylä alkoi kasvaa, ja vuonna 1761 siitä tehtiin oma kunnallishallinnollinen yksikkönsä, Township of Pittsfield. Se sai nimensä brittipoliitikko William Pittin mukaan. Kylässä oli 200 asukasta vuonna 1761. Vapaussodan lopulla Pittsfieldissä oli jo 2 000 asukasta. Se oli lähinnä maatalousaluetta, joka oli tuottoisaa useiden Housatonicjokeen laskevien purojen ansiosta. Vuonna 1807 Pittsfieldiin tuotiin Merinolampaita Espanjasta, ja siitä tuli Yhdysvaltain villateollisuuden keskus.
Pittsfield jatkoi kasvuaa, ja vuonna 1891 se sai kaupunginoikeudet. Samana vuonna William Stanley oli siirtänyt Electric Manufacturing Companyn päämajan Pittsfieldiin. Yritys oli General Electricin edeltäjä. GE:n menestyksen ansiosta Pittsfieldin asukasluku oli kasvanut 1930 mennessä jo 50 000:nteen. Monien muiden Uuden-Englannin teollisuuskaupunkien tavoin Pittsfieldin talous on kuitenkin köyhtynyt 1900-luvun jälkimmäisellä puoliskolla.
Aiheesta muualla

Kuvia tai muita tiedostoja aiheesta Pittsfield Wikimedia Commonsissa
Kaupungin kotisivut (englanniksi)
Peter Tordenskjold

| Peter Jansen Wessel Tordenskiold |
| --- | --- |
 Peter Tordenskiold Balthasar Dennerin maalaamassa muotokuvassa.
Henkilötiedot
Syntynyt: 20. lokakuuta 1690 Trondheim, Tanska-Norja
Kuollut: 12. marraskuuta 1720 (30 vuotta) Hannover, Braunschweig-Lüneburgin vaaliruhtinaskunta
Sotilashenkilö
Sotilasarvo:  vara-amiraali
 Nimikirjoitus
Peter Jansen Wessel Tordenskiold tai Tordenskjold (20. lokakuuta 1690 Trondheim, Tanska-Norja – 12. marraskuuta 1720 Hannover, Braunschweig-Lüneburgin vaaliruhtinaskunta) oli norjalainen vara-amiraali, joka palveli Tanska-Norjan laivastossa suuren Pohjan sodan aikana.
Elämäkerta > Nuoruus

Peter Tordenskiold syntyi Trondheimissa vuonna 1690 ja hänen isänsä oli raatimies Jan Wessel. Lapsena häntä kuvailtiin vaikeaksi ja hän joutui usein vaikeuksiin. Tarinan mukaan vuonna 1704 Trondheimin satamassa vieraili kuningas Fredrik IV:tä kuljettanut laiva ja sen lähtiessä kohti Tanskaa Tordenskiold nousi sen kyytiin. Vuonna 1706 hän pyrki kadetiksi laivastoon, mutta hänen hakemuksensa hylättiin. Sen sijaan hän löysi töitä Christianus Quintus -nimiseltä kauppalaivalta, joka matkasi esimerkiksi Guineaan ja Länsi-Intiaan vuosina 1706–1708. Palatessaan Tanskaan hän teki uuden hakemuksen kadetiksi ja lähti vielä kerran töihin Fridericus Quartus -nimiselle laivalle. Palatessaan tältä reissulta vuonna 1710 hän sai tiedon siitä, että hänen hakemuksensa oli hyväksytty.
Elämäkerta > Sotilasura

Tällä välin Tanska-Norja oli liittynyt suureen Pohjan sotaan Ruotsia vastaan. Tordenskjold oli jo vuonna 1711 varakomentajana fregatti Postillionilla yleten samana vuonna aliluutnantiksi. Toukokuussa 1712 hän sai komentoonsa 20-tykkisen fregatin nimeltä Løvendals Galej ja yleni samana vuonna kapteeniluutnantiksi. Heinäkuussa 1714 Peter komensi laivaansa ruotsalaista fregattia vastaan. Taistelu loppui, kun hänen laivastaan loppuivat ruuti ja ammukset ja lisäksi sää teki ruotsalaislaivan valtauksesta mahdottoman. Laivat päätyivät lopulta tästä sovittuaan lopettamaan taistelun ja purjehtimaan omiin suuntiinsa. Tordenskiold joutui toiminnastaan sotaoikeuteen, jossa hänet todettiin kuitenkin syyttömäksi. Tuomion sijaan hänet ylennettiin sittemmin kapteeniksi. Vuonna 1715 Peter voitti pienen ruotsalaisen laivasto-osaston Kattegatilla ja valtasi Hvita Örn -nimisen ruotsalaisaluksen. Palkinnoksi saavutuksesta alus annettiin Tordenskioldin komennettavaksi nimellä Hvide Ørn (suom. valkoinen kotka). 8. elokuuta hän taisteli ruotsalaista linjalaivaa ja fregattia vastaan lähellä Rügenin saarta. Hänen onnistui ajaa ruotsalaisalukset tiehensä huolimatta alivoimastaan. 24. helmikuuta 1716 Peter aateloitiin ja hän sai nimen Tordenskiold. Heinäkuussa 1716 ruotsin kuningas Kaarle XII johti armeijansa Norjaan. Tähän liittyen ruotsalaiset olivat lähettäneet joukoille tarvikkeita meriteitse. Tordenskjold yllätti ruotsalaiset huoltoalukset Dynekilenin vuonolla ja tuhosi 25 ruotsalaisalusta. Joulukuussa 1718 hän kuulu huhun Kaarle XII:n kuolemasta ja sen vahvistettuaan hän kiirehti Tanskaan kertomaan uutisesta Fredrik IV:lle. Kiitoksena hänet ylennettiin vara-amiraaliksi. Heinäkuussa 1719 Tordenskiold hyökkäsi Marstrandiin ankkuroitunutta ruotsalaista laivasto-osastoa vastaan vallaten samalla Carlstenin linnan.
Elämäkerta > Kuolema kaksintaistelussa

Suuren Pohjan sodan päättyessä heinäkuussa 1720 Tordenskjold matkusti Saksaan. Hannoverissa hän tapasi Axel Jacob Staël von Holsteinin. Tapaaminen kärjistyi tappeluksi uhkapelihuijaussyytösten takia, mikä taas johti kaksintaisteluhaasteeseen. Taistelu käytiin 12. marraskuuta miekoin. Miekkailussa kokemattomampi Tordenskjold sai nopeasti surmansa. Hänet haudattiin Holmenin kirkkoon Kööpenhaminaan.
Aiheesta muualla

Kuvia tai muita tiedostoja aiheesta Peter Tordenskjold Wikimedia Commonsissa
Pohjolan suurin merisankari, Seura, 05.01.1938, nro 1, s. 4, Kansalliskirjaston digitaaliset aineistot
Tordenskjoldin patsas Trondheimissa
Pittsburgin piirikunta

Pittsburgin piirikunta (engl. Pittsburg County) on Yhdysvaltojen Oklahoman osavaltiossa sijaitseva piirikunta. Vuonna 2019 väkiluvuksi arvioitiin 43 654. Sen pinta-ala on 3 570 neliökilometriä. Piirikunnan hallintokeskus ja suurin kaupunki on McAlester.
Piirikunnassa sijaitsee Oklahoma State Penitentiary -vankila.
Väestö

Piirikunnan asukkaista 70 prosenttia on valkoisia ja 7,19 prosenttia intiaaneja. 98,8 prosenttia asukkaista on Yhdysvaltain kansalaisia. Piirikunnan väestön keski-ikä on 41 vuotta.
Kuvia piirikunnasta

Piirikunnan oikeustalo.
Lake Eufala -järvi.
Peter Tiivola

| Peter Tiivola> Henkilötiedot |
| --- | --- |
Syntynyt: 5. syyskuuta 1993 (ikä 31) Helsinki, Suomi
Kansalaisuus:   Suomi
Jääkiekkoilija
Lempinimi:  Pege
Pelipaikka:  keskushyökkääjä
Maila:  vasen
Pituus:  192 cm
Paino:  92 kg
Seura
Seura:  Ässät
Sarja:  SM-liiga
Pelinumero:  74
Pelaajaura
Pääsarjaura:  2013–
Aik. seurat:  Blues (SML) Lukko (SML) Dinamo Riika (KHL) Kärpät (SML)
Peter Tiivola (s. 5. syyskuuta 1993 Helsinki) on suomalainen jääkiekkoilija, joka pelaa SM-liigajoukkue Porin Ässissä. Hän on pelipaikaltaan keskushyökkääjä.
Ura > Maajoukkueura

| Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Latvia 2021 | jääkiekko |  |
Tiivola edusti Suomea MM-kilpailuissa vuonna 2021, jolloin hän voitti hopeaa. Tiivola pelasi turnauksessa kuitenkin vain kaksi ottelua. Yhteensä hän on pelannut 11 A-maaottelua tehden kolme syöttöpistettä. Tiivola teki A-maajoukkuedebyyttinsä Karjala-turnauksessa 5. marraskuuta 2020 Helsingin Hartwall Arenalla alle 20-vuotiaiden maajoukkuepelaajista koottua Venäjää vastaan. Hänet merkittiin Suomen kakkossentteriksi laidoilleen toinen debytantti, Jerry Turkulainen sekä Jere Sallinen. Tiivola sai ottelun avauserässä yhden kahden minuutin jäähyn huitomisesta. Myös koko hänen turnauksensa päättyi loukkaantumiseen ensimmäisessä erässä, kun Tiivola sai kiekon käteensä.
Muuta

Tiivola seurustelee entisen taitoluistelijan ja nykyään taitoluisteluvalmentajana toimivan Nita Viirin kanssa.
Plantronics

| Plantronics |
| --- | --- |

Yritysmuoto:  Pörssiyhtiö
ISIN:  US7274931085
Perustettu:  1962
Toimitusjohtaja:  Ken Kannappan
Kotipaikka:   Santa Cruz, Kalifornia
Tuotteet:  kuulokkeiden valmistus
Henkilöstö:  3 000
Kotisivu:  www.plantronics.com
Infobox OKVirheellinen NIMI-arvo: 
Plantronics on yhdysvaltalainen kuulokkeiden valmistaja. Plantronicsin päätuotteita ovat sankaluurit ammattikäyttöön. Yhtiö perustettiin vuonna 1962 ja sen pääkonttori sijaitsee Santa Cruzissa, Kaliforniassa. Yhtiöllä on henkilökuntaa noin 4500. Plantronicsin kuulokkeet olivat mukana jo ensimmäisellä kuulennolla vuonna 1969.
Aiheesta muualla

Plantronics-kuulokkeet
Provence

Kartta nykyisestä Provence-Alpit-Rivieran alueesta
Provencen lippu
Provence (oksitaaniksi Prouvènço) on Kaakkois-Ranskassa Välimeren rannalla sijaitseva Rooman entinen provinssi ja osa Ranskan nykyistä Provence-Alpit-Rivieraa. Siihen kuuluvat departementit Var, Vaucluse ja Bouches-du-Rhône sekä osia Alpes-de-Haute-Provencesta ja Alpes-Maritimesista.
Provence tunnetaan yrttejä ja vihanneksia suosivasta keittiöstään ja tuoksujen, etenkin laventelin tuottajana. Paikallinen kieli, romaanisen oksitaanin murre provensaali, on italian ja ranskan väliltä. Provencen symboli on heraldinen lilja.
Kaupunkeja

Antibes
Arles
Avignon
Hyères
Marseille
Monaco
Nizza
Orange
Kuuluisia asukkaita

Paul Cézanne, taidemaalari
Vincent van Gogh, hollantilaissyntyinen taidemaalari
Peter Mayle, kirjailija (Talo Provencessa)
Frédéric Mistral, Nobel-palkittu runoilija
Sanontoja

Provencen yrtit, herbes de Provence, on perinteinen mausteseos rosmariinia, laakerinlehteä, basilikaa, selleriä ja timjamia.
Provencelaiskankaat ovat värikkäitä keltaista, sinistä, punaista ja vihreää sisältäviä kankaita.
Aiheesta muualla

Kuvia tai muita tiedostoja aiheesta Provence Wikimedia Commonsissa
Ranskan historialliset maakunnat
| --- | --- |
Maakunnat vuonna 1789::  Alsace • Angoumois • Anjou • Artois • Aunis • Auvergne • Basse-Navarre • Béarn • Beaujolais • Berry • Bourbonnais • Bourgogne • Bretagne • Champagne • Korsika • Dauphiné • Flanderi/Hainaut • Foix • Forez • Franche-Comté • Gascogne • Guyenne • Île-de-France • Languedoc • Landau • Limousin • Lorraine • Lyonnais • Maine • Marche • Nivernais • Normandia • Orléanais • Perche • Picardie • Poitou • Provence • Roussillon • Saintonge • Touraine • Trois-Évêchés
Vallankumouksen jälkeen::  Avignon ja Comtat Venaissin • Montbéliard • Mulhouse • Savoiji • Comté de Nice
Gordes
Pingu

| Pingu |
| --- | --- |

Kestoaika:  5 min
Alkuperämaa:   Sveitsi
Alkuperäiskieli:  retoromaani englanti
Tuotantokausia:  6
Jaksoja:  156
Tuotanto
Käsikirjoittaja(t):  Silvio Mazzola
Aiheesta muualla
IMDb
Pingu on sveitsiläinen lapsille suunnattu animaatiosarja, jossa seurataan nuoren Pingu-nimisen pingviinin elämää. Animaattorit Otmar Gutmann ja Harold Muecke loivat Pingun vuonna 1984. Suomessa Pingua on esitetty Yleisradion kanavilla.
Alkujaan Pingua tehtiin 104 viiden minuutin mittaista jaksoa vuodesta 1986 alkaen. Sarjassa käytettiin vaha-animaatiotekniikkaa ja se luotiin Trickfilmstudiolla Sveitsissä. Vuonna 1997 tuotettiin 20 minuutin pituinen erikoisjakso "Pingu: Erikoiset häät". Vuonna 2001 brittiläinen HIT Entertainment osti Pingun oikeudet 15,9 miljoonalla punnalla ja on sittemmin tuottanut 52 uutta jaksoa.
Aiheesta muualla

Pingun viralliset sivut
Pingu Internet Movie Databasessa (englanniksi)
Yle Areena - Pingu (Arkistoitu – Internet Archive)
Pingviinien matka

| Pingviinien matka> La marche de l’empereur |
| --- | --- |
 Elokuvan yhdysvaltalainen juliste
Ohjaaja:  Luc Jacquet
Käsikirjoittaja:  Luc Jacquet   Michel Fessler
Tuottaja:  Ilann Girard   Yves Darondeau   Christophe Lioud
Säveltäjä:  Émilie Simon
Kuvaaja:  Laurent Chalet   Jérôme Maison
Leikkaaja:  Sabine Emiliani
Pääosat:  Charles Berling   Romane Bohringer   Jules Sitruk   Amitabh Bachchan   Morgan Freeman
Valmistustiedot
Valmistusmaa:   Ranska
Tuotantoyhtiö:  Warner Independent   Pictures (US)   Lionsgate (Kanada)   Maple Pictures (Itä-Kanada)   Alliance Films (Länsi-Kanada)
Levittäjä:  Wild Bunch
Ensi-ilta:  2005
Kesto:  85 min.   84 min. (Amerikan versio)
Alkuperäiskieli:  ranska
Budjetti:  77 413 017 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Pingviinien matka (ransk. La marche de l’empereur) on ranskalainen luontoelokuva, joka voitti vuoden 2006 Oscar-gaalassa parhaan dokumentin Oscar-palkinnon. Sen ohjasi ja käsikirjoitti Luc Jacquet ja tuottivat Bonne Pioche ja National Geographic. Elokuvassa kuvataan keisaripingviinien vaellusta Etelämantereella.
Aiheesta muualla

Pingviinien matka Internet Movie Databasessa (englanniksi)
Afganistanin historia

Afganistanin aluetta ovat historian aikana pitäneet vallassaan useat alueen ulkopuoliset valloittajat. Afganistanin vuoristoissa elävät heimot ovat vuosisatojen ajan taistelleet vieraita valloittajia, maan keskushallintoa ja toisiaan vastaan. Varsinaisen Afganistanin syntynä pidetään Ahmad Šah Dorranin perustamaa Dorrani-valtakuntaa, joka muodostui vuonna 1747, kun paštuheimot yhdistyivät yhden hallitsijan alaisuuteen. Ahmad Šah Dorranin perustama monarkia oli vallassa 1970-luvulle asti.
Brittiläiseen imperiumiin kuuluneen Intian ja Venäjän keisarikunnan välissä Afganistan joutui sijaintinsa vuoksi suurvaltojen pelinappulaksi. Britit liittivät alueen omaan vaikutuspiirinsä puskurivyöhykkeeksi Venäjän laajenemista vastaan. Kolmannen afgaanisodan jälkeen Afganistan itsenäistyi vuonna 1919. Afganistanin kuninkaaksi nostettiin Aman Allah Khan. Hänen johdollaan toteutettiin monia nykyaikaistamiseen tähtääviä uudistuksia, jotka eivät olleet konservatiivisten uskonoppineiden mieleen, ja lopulta vuonna 1929 Aman Allah syrjäytettiin vallasta. 1930-luvulla merkittäviksi poliittisiksi tekijöiksi nousivat Mosaheban-veljekset, joiden jälkeläiset hallitsivat maata 1970-luvulle asti. He nostivat maan kuninkaaksi Muhammad Zahir Šahin. Hänen hallitsijakautenaan maan nykyaikaistamista jatkettiin.
Kuningas Zahir Šah syrjäytettiin Muhammad Daudin johtamassa vallankaappauksessa 1973, ja Afganistanista muodostui Daudin hallitsema diktatuuri. Vallassa pysyäkseen Daud joutui kääntymään Neuvostoliiton puoleen, ja kommunismi sai maassa jalansijaa. Maan kommunistipuolue PDPA:n keskinäinen valtataistelu johti lopulta siihen, että Neuvostoliitto miehitti maan. Miehitystä nousivat vastustamaan islamilaiset mujahideen-taistelijat. Neuvostoliitto vetäytyi vuonna 1989, mutta rauha ei palannut maan ajauduttua eri sissiliikkeiden väliseen valtataisteluun. Vallan otti käsiinsä vuonna 1996 ääri-islamilainen Taleban-järjestö, joka syrjäytettiin vallasta vuonna 2001. Kaksi vuosikymmentä kestäneiden sotien jälkeen maa oli valtaisan jälleenrakennusurakan edessä, ja Afganistan joutui aloittamaan valtion rakennuksen jälleen alusta.